El Pla de Dinamització Turística del Camp de Morvedre realitza un estudi per a conéixer la demanda turística de la comarca
28 de novembre 2017

![](/media/ytehqwnp/08c_estudio_plan_dinamizacion.jpg)  
  

Bellesa de l'entorn natural, atenció al visitant, preu, atractiu del poble i qualitat i varietat gastronòmica són alguns dels avantatges competitius del Camp de Morvedre, segons l'estudi de demanda turística realitzat en el marc del Pla de Governança i Dinamització Turística del Camp de Morvedre, cofinançat per la Diputació de València, l'Agència Valenciana de Turisme i l'Ajuntament de Sagunt i que ara es fa públic.

  

L'estudi s'ha realitzat sobre un univers de consumidors de turisme d'interior amb dos perfils clarament diferenciats, els que coneixien el Camp de Morvedre i els que no. L'àmbit de realització ha sigut la ciutat de València i la seua àrea metropolitana i les comunitats d'Aragó, País Basc i Madrid.

Els punts sobre els quals s'ha indagat en l'estudi han anat des de les motivacions per a visitar la comarca fins al mitjà de transport, la durada de l'estada, el tipus d'allotjament o els aspectes que més i menys valoren d'una destinació a l'hora de realitzar una vista.

  

Els enquestats han destacat com a aspectes més rellevants a l'hora de visitar un dels municipis de la comarca, la bellesa de l'entorn natural, les platges i l'atractiu de la localitat.

Entre els valencians destaca el turisme familiar que acudix a la comarca amb cotxe, empra un dia en la visita i considera qualsevol època de l'any bona per a acostar-se al Camp de Morvedre. Encara que en este punt, la comarca competix amb altres zones valencianes com el Baix Maestrat, La Safor o La Ribera que tal com es desprén de l'estudi són més conegudes. D'altra banda este col·lectiu ha destacat a més l'accessibilitat, entesa com a accessos, pàrquing o senyalització, com un dels aspectes a millorar, seguit de la neteja i dels millors preus.

Els turistes procedents d'Aragó i Madrid cerquen el sol i la platja mentre que els del País Basc acudeix al Camp de Morvedre per a visitar a amics i familiars.

Tal com assenyala la regidora de Turisme, Natalia Antonino, **“este estudi és una eina estupenda tant per a conéixer el perfil dels turistes de la nostra comarca com per a indagar en les seues apreciacions sobre el Camp de Morvedre, ja que açò suposa un punt de partida per a poder oferir una destinació competitiva i adequada a la demanda turística existent**”.

  

*   [](http://www.facebook.com/sharer.php?u=https://aytosagunto.es/va/actualitat/el-pla-de-dinamitzacio-turistica-del-camp-de-morvedre-realitza-un-estudi-per-a-coneixer-la-demanda-turistica-de-la-comarca/ "Facebook")
*   [](http://twitter.com/share?url=https://aytosagunto.es/va/actualitat/el-pla-de-dinamitzacio-turistica-del-camp-de-morvedre-realitza-un-estudi-per-a-coneixer-la-demanda-turistica-de-la-comarca/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-pla-de-dinamitzacio-turistica-del-camp-de-morvedre-realitza-un-estudi-per-a-coneixer-la-demanda-turistica-de-la-comarca/ "Linked In")
*   [](mailto:?body=https://aytosagunto.es/va/actualitat/el-pla-de-dinamitzacio-turistica-del-camp-de-morvedre-realitza-un-estudi-per-a-coneixer-la-demanda-turistica-de-la-comarca/)